Toegang tot huurgrond geweier | Landbou
Toegang tot huurgrond geweier
Ek huur al rondom agt jaar grond waarop ons beeste wei en plant gras om bale te maak. Die plaas waaroor ons moet ry om op die huurgrond te kom, het van eienaars verander en die nuwe eienaar weier ons toegang op die enigste pad na die huurgrond. Die pad word vir 40 jaar al gebruik. Daar moet gras gesny en gebaal word, wat maak ek as die eienaar van die plaas die hekke sluit? Ek moet gewoonlik 'n paar keer 'n week na die plaas gaan. Ek het die polisie genader maar hulle was nie van hulp nie.
Antwoord 111 keer gelees
Jou beste opsie is om hom met 'n brief kennis te gee dat indien hy die pad of hekke sluit, jy 'n spoliasie - of besitsversteuringsaansoek by die landdroshof teen hom gaan bring en hom vir regskoste aanspreeklik gaan hou.
Jy moet 'n prokureur gaan spreek om so 'n kennisgewing aan hom te besorg, voordat hy tot die sluit van die pad of hekke oorgaan. Indien hy tot laasgenoemde oorgaan, beskou 'n hof dit in 'n baie ernstige lig en kry jy 'n hofbevel teen hom wat hom verplig om u toegang te herstel. So 'n aansoek word gewoonlik op 'n dringende basis gebring.